Deichmans gate (Oslo)

Deichmans gate (3-27, 2-10) er en gate i strøkene Hammersborg og Fredensborg i bydelene Grünerløkka (3-9, 2-4) og St. Hanshaugen (11-27, 6-10). 

Gaten går fra Iduns gate til Kristparken. Møllergata skole ligger til gaten mellom Rosteds gate og Wilses gate. 

Gaten har fått sitt navn etter Carl Deichman som testamenterte blant annet sin boksamling til Christiania som ble grunnlaget for Deichman bibliotek.Oslo byleksikon: Deichmans gate

I 1980 ble gaten ombygget til gatetun, sammen med Zetlitz' gate og tilstøtende Iduns gate, med smalt slynget kjøreareal med møteplasser, beboerparkering og vareleveringsplasser og det øvrige arealet til opphold med benker, sandkasser, busker og trær.Moland, Tallak: Oslos byrom gjennom 200 år. Oslo: Press, 2014, side 349. ISBN 978-82-7547-745-1.

 Oppgradering av gatetunet i 2017

Asplan Viak fikk høsten 2013 oppdraget med å utarbeide byggeplan for opprusting av gatetunet i Deichmans gate for Bymiljøetaten i Oslo kommune (BYM). Det var variabel bruk av asfalt og gatestein, setninger i gaten slik at slukene sto høyere enn vegbanen, og at trær og bed ikke var stelt. Etter å ha prosjektert byggeplanen ferdig med tradisjonelle løsninger, ble det besluttet at gaten skulle være pilotprosjekt for BYM etter krav fra Vann- og avløpsetaten (VAV) om lokal overvannshåndtering, og den opprinnelige byggeplanen ble lagt i skuffen.

Designet på gaten ble gjort om. Det er etablert ni regnbed, åpne vannkanaler og vannskulpturer. Gaten har fått sitteområder med solbenker og helhetlig bruk av belegg.

Lokal håndtering av overvann er utradisjonelt og lite utprøvd i Norge. Regnbedene har derfor ulik oppbygning hvor det er installert måleutstyr for å registrere hvordan de fungerer.

Oppdraget hadde byggestart våren 2016 og sto ferdig høsten 2016, med offisiell åpning 4. mai 2017 med hornmusikk fra Møllergata skolekorps og sløyfeåpning av anlegget. 

Oppgraderingen av gaten ble i september 2018 nominert til Vakre vegers pris.Disse syv veiene kjemper om å bli Norges vakreste. abcnyheter.no, 11.9.2018. Besøkt 12.9.2018 Bymiljøetaten og COWI fikk Landskapsarkitekturprisen 2018 for oppgraderingen av gaten.park & anlegg 9/2021, side 84., begrunnet særlig med overvannshåndteringen med de ni regnbedene, godt design og riktig vegetasjon. I 2019 ble oppgraderingen én av tre finalister til Oslo bys arktitekturpris. Deichmans gate og Wiles gate er de to første ferdigbygde anlegg for lokal overvannshåndtering i Oslos sentrumsgater.Asplan Viak AS vant Landskapsarkitekturprisen 2018. park & anlegg 4/2018, side 70–71 og Prestisjepris til Asplan Viaks landskapsarkitekter. asplanviak.no, 6.4.2018  Besøkt 8.3.2020.

 Referanser 

Kategori:Fredensborg (Oslo)
Kategori:Veier på Hammersborg
Kategori:Veier i Oslo oppkalt etter menn